જીન્સ અને ટી-શર્ટ જેવો કૅઝ્યુઅલ ડ્રેસ આપણે રેગ્યુલર પહેરતા હોઈએ છીએ, પણ જ્યારે કોઈએ પોતાની પાર્ટીમાં ડ્રેસ-કોડ કૅઝ્યુઅલ વેઅર રાખ્યો હોય ત્યારે શું પહેરી જવું? ત્યારે તો કંઈ હટકે પહેરી જવું જોઈએ જેનાથી તમે પાર્ટીમાં બધા કરતાં અલગ દેખાઓ. ફૅશન-ડિઝાઇનર ચાર્મી શાહ કહે છે, ‘કોઈ પાર્ટીનો ડ્રેસ-કોડ જ્યારે કૅઝ્યુઅલ વેઅર હોય તો એમાં મહિલાઓએ કેપ્સ પહેરવી જોઈએ. આ કેપ્સ એટલે માથા પરની ટોપી નહીં પણ એક પ્રકારનું કૅઝ્યુઅલ વેઅર છે, જે આજકાલ ફૅશન-માર્કેટમાં બહુ ઇન છે. આ કેપ્સ થોડું પૉન્ચો જેવું હોય છે જેને તમારે તમારા શોલ્ડર પર પહેરવાનું હોય છે. કેપ્સની અંદર સિમ્પલ ટી-શર્ટ પહેરી શકો છો. આ તમને કમ્ફર્ટ સાથે સ્માર્ટ લુક આપશે. કેપ્સની નીચે ડેનિમ જીન્સ સારાં લાગશે. જો તમારે કેપ્સ ન પહેરવું હોય તો તમે ડેનિમની ડન્ગ્રી પણ પહેરી શકો છો. એ સિવાય શૉર્ટ્સ અને કૅઝ્યુઅલ ટી-શર્ટ પણ સારાં લાગશે. ઍક્સેસરીઝમાં તમે સ્ટોનના લાઇટ નેક્લેસ પહેરી શકો છો. ફુટવેઅરમાં સ્લિપર અને સ્ર્પોટ્સ શૂઝ સારાં લાગશે.’